Diari Oficial de la Generalitat Valenciana


Sumari del DOGV 5730, del 28-03-2008 (2008/3399)

Notificació de la resolució del recurs d'alçada, referència interna R-307/2007, a Javier Balaguer Muñoz.
--------------------------------------------------------------------------------------------------------

### Dades del document

Número de DOGV
:   5730

Data del DOGV
:   28-03-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/3399


Data del document
:   03-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-307/2007, a Javier Balaguer Muñoz. [2008/3399]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica al Sr. Javier Balaguer Muñoz, carrer Castillo, núm. 21 (46520 Requena) la resolució del recurs d'alçada amb el número de referència interna R-307/2007.  
RESOLUCIÓ  
Examinat el recurs d'alçada formulat pel Sr. Javier Balaguer Muñoz, contra la resolució que declara la caducitat del procediment amb arxiu de totes les actuacions practicades en l'expedient de rehabilitació 46/V07/1R/0604/2005/213.  
Antecedents de fet  
Primer. El Sr. Javier Balaguer Muñoz, propietari de l'habitatge situat al carrer Castillo, núm. 21, de Requena (València), va presentar el 12 d'agost de 2005 al Servei Territorial d'Habitatge i Projectes Urbans de València, una sol·licitud de qualificació provisional i de finançament qualificat.   
Segon. En data 18 de setembre de 2006 es va notificar al recurrent objecció per falta de documentació, a fi que aportara aquesta. El 26 de març de 2007 se li va advertir de la caducitat del seu expedient si en el termini de tres mesos no aportava la documentació requerida.   
Tercer. Com que va transcórrer el termini de tres mesos concedit en l'advertiment de caducitat i no es va esmenar la falta de documentació, el Servei Territorial d'Habitatge i Projectes Urbans de València va emetre resolució d'arxiu per caducitat, notificada l'11 de juliol de 2007.  
Quart. Contra l'esmentada resolució de caducitat el Sr. Javier Balaguer Muñoz interposa recurs d'alçada, amb les al·legacions que consten en aquest, i que es consideren reproduïdes en nom de la brevetat.  
Fonaments de dret  
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de juliol, del Consell, pel qual s'aprova el reglament orgànic i funcional de la conselleria de Medi Ambient, Aigua, Urbanisme i Habitatge (DOGV núm. 5566, de 30 de juliol de 2007).  
II. El que disposen els articles 107, 110, 114 i 115, de la LRJPAC i PAC, quant a l'admissió i tramitació del recurs d'alçada.  
III. Segons el que estableix l'article 92.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, en els procediments iniciats a sol·licitud de l'interessat, quan es produïsca la paralització per causa imputable a l'interessat, l'administració li advertirà que transcorreguts tres mesos es produirà la caducitat del procediment.  
Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxivament de les actuacions, i ho notificarà a l'interessat.   
IV. En el cas que ens ocupa, revisada la documentació que es troba en l'expedient, es comprova que després de l'advertiment de caducitat per falta de documentació, notificada el 26 de març de 2007, mitjançant la qual es concedia un termini de tres mesos, no s'esmena la falta d'aquesta.  
Per tant, davant de la inactivitat del recurrent en el termini assenyalat, el cap del Servei Territorial de València dicta la resolució de caducitat que s'impugna, amb arxiu de totes les actuacions practicades en el procediment, resolució que és correcta i adequada a dret.   
V. La part recurrent, en escrit de 18 de juliol de 2007, en resposta a la resolució de caducitat, aporta una sèrie de documents, entre aquests el pressupost de les obres, que conté més obra de la comunicada inicialment, per tant requeriria de projecte tècnic i, en qualsevol cas, aquesta documentació s'aporta fora de termini, sense motiu justificat.  
VI. No obstant això, la caducitat del procediment per no haver aportat la documentació requerida en termini previst no impedeix que es puga tornar a iniciar el procediment per a sol·licitud d'ajudes per a rehabilitació.  
Per tot el que s'ha exposat,  
Vistes la Llei 30/1992, de 26 de novembre, de règim jurídic de les administracions públiques i procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc  
Desestimar el recurs d'alçada formulat pel Sr. Javier Balaguer Muñoz contra la resolució de caducitat del Servei Territorial d'Habitatge i Projectes Urbans de València, de data 3 de juliol de 2007, la qual queda confirmada.  
Contra aquesta resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 3 d'octubre de 2007. - La directora general d'Habitatge i Projectes Urbans: M. Jesús Rodríguez Ortiz